**АТЫРАУ ОБЛЫСЫНЫҢ ТУРИСТІК ӘЛЕУЕТІНІҢ МҮМКІНДІКТЕРІ**

*Болатхан А.*

*Әкімхан А.*

Кенжеғали Сағадиев атындағы Халықаралық бизнес университеті,

Қазақ спорт және туризм академиясы, Алматы, Қазақстан

Жетекші: PhD қауым. профессор қызметін атқарушы Кадырбекова Д.С.

Мақалада Атырау облысы табиғи, тарихи және мәдени, сәулет және құрылыс ескерткіштеріне талдау жүргізіле отырып,онық туристік әлеуеті бағаланады.Сонымен қатар, туристік ресурстардың саны мен сапасы негізінде туристік қызметтерді өндіру мен өткізудің барынша ықтимал мүмкіндіктері көрсетіледі.

*Түйін сөздер:*табиғи туристік-рекреациялық ресурстар, тарих және мәдениет ескерткіштері,сәулет және құрылыс ескерткіштері,туристік нысан,туристік орын.

**OPPORTUNITIES OF TOURISM POTENTIAL OF ATYRAU REGION**

*Bolatkhan A.*

*Әкімхан А.*

Kenzhegali Sagadiyev University of International Business,

Kazakh academy of sports and tourism, Almaty, Kazakhstan

The article analyzes the natural, historical and cultural, architectural and construction monuments of Atyrau region,assesses its tourist potential.In addition, on the basis of the quantity and quality of tourist resources, the most likely opportunities for the production and sale of tourist services are indicated.

*Keywords:* natural tourist and recreational resources,historical and cultural monuments, architectural and construction monuments, tourist object, tourist attraction.

Әлемдік тәжірибеде туризмнің рөлі үнемі артып келеді. Ең ірі, жоғары кірісті және ең серпінді салалардың бірі ретінде туризм экономикада тұрақты орнын алды. ЮНВТО мәліметтері бойынша, туризмге әлемдік жалпы ұлттық өнімнің 6% - ы, әлемдік инвестициялардың 7% - ы, әрбір 16-шы жұмыс орны, әлемдік тұтыну шығыстарының 11% - ы, барлық салық түсімдерінің 5% - ы тиесілі. Яғни, аумақтарды туризмге мамандандыру жай мәселе емес. Ал аумақтарды туризмге мамандандыруда туристік әлеует мүмкіндіктерін дұрыс пайдалану ең тиімді тетіктердің бірі бола алады. [1]

Қазіргі уақытта елімізде Атырау облысында туризм саласын дамыту үшін қажетті барлық ресурстары бар, туристік әлеуеті жоғары аумақ.

Облыс аумағының көп бөлігі негізінен кең Каспий маңы ойпатында, шөлейт және шөлді аймақтарда орналасқан ойпатты немесе сәл көтерілген жазық жерде орналасқан. Каспий маңы ойпатының едәуір бөлігін Нарын, Тайсойған, Қарақұм секілді жоталы және бархан құмдар алып жатыр. Облыс аумағы бойынша Орал - облыстың басты су артериясы, Ембі, Сағыз, Ойыл және Жайық ірі өзендері ағады. Аумақтың көзге түсетін табиғи нысаны Индер көлі туралы ашып айтуға болады.

Индер көлі Атырау қаласынан солтүстікке қарай 170 км және Орал өзенінің сол жағалауынан 1,2 км жерде орналасқан. Ұзындығы 13,5 км, ең үлкен ені 11 км. Индер өздігінен қонатын ас тұзының ауданы 123000000 м2 құрайды, көлдің жасы - 23 мың жыл. Көлдің солтүстік бөлігі үлкен тұзды күмбезді көтерілудің оңтүстік қанатында орналасқан және күрделі геологиялық құрылымға ие. Көлдің оңтүстік, еңіс жағалаулары тек кейінгі Каспий шөгінділерінен тұрады.

Индер көлі ежелден бері белгілі. 1769 жылға қатысты біз білетін алғашқы сілтемелер академик, атақты натуралист, географ, энциклопедиялық ғалым П.С. Палластың (1741-1811) еңбектерінде келтірілген.

1837 жылы Ф.Геббель Индер көліне барып, рапаның химиялық құрамы туралы алғашқы мәліметтерді береді, бұл оның құрамында калий хлоридінің бар екендігін көрсетеді [2].

Индер көлінің суы (рапа) құрамында органикалық заттар мөлшері жоғары натрий хлориді құрамындағы тұзды бромды, борлы табиғи жер үсті суларына жатады және бальнеологиялық ретінде қарастырылады.Сонымен қатар, Индер көлінің солтүстік жағалауында емдік балшық бар.Бұл балшықтар Тұзбұлақ, Тілепбұлақ және Ащыбұлақ ірі көздерінің шығу орындарында жиналады. Олардың бальнеологиялық құндылығы балшық ерітіндісінің минералдануымен,күкіртсутегі мен темір сульфидтерінің болуымен анықталады.

Индер көлінің мүмкіндіктерін пайдалану арқылы, аумақта емдеу курорттық шипажайын ашуға болады. Шипажайды Индер көліне жақын аймақта, эко стильінде салған жөн.Неге емдеу курорттық шипажай ? Денсаулық – ең бірінші байлық. Денсаулықты сақтау мақсатында саяхаттар саны артып келеді. Яғни, аумақта шипажай ашу туристердің ағылып келуіне ықпал етелі. Сонымен қатар, ол эко стильде болса, табиғи-рекреациялық орындарға зиянын тигізбейді.Бұл маңызды жағымды жағы.Себебі, Атырау облысы мұнай өндіру әсерінен біршама экологиялық мәселелерден зардап шегуде.

Сондай-ақ қаншама ғасырдың тарихи оқиғалары өткен аймақта мыңнан астам тарих, археология, сәулет және монументалды өнер ескерткіштері бар (оның 54 – і тарихи, 119 – ы монументалды өнер, 43-і археологиялық, 150-і сәулеттік және 800-ден астам ғибадат орындары).

Археология ескерткіштерінің бірі-Сарайшық қалашығы. Сарайшық туралы әйгілі араб саяхатшысы Ибн Баттуттың «Дешті Қыпшақ арқылы саяхат» еңбегінде айтылған.

XIII ғасырда Сарайшық Алтын Орданың ірі сауда орталығы болды, ол арқылы Еуропа мен Орта Азия мен Қытайдан ең қысқа жол өтті.

1395 жылы тарихшылардың пікірінше, Сарайшықты Тимур әскерлері қиратып, Алтын Орда қалаларының көпшілігінің тағдырын бөлді. Алайда, XV ғасырда қала қалпына келтіріліп, Ноғай Ордасы хандарының резиденциясына айналды. Бұл мәртебеде қала XVI ғасырға дейін өмір сүрді. 1580 жылы Сарайшықты орыс казактары жеңіп, ақыры бос қалды[3].

«Қонақтарға әртүрлі және қызықты өнімді ұсыну үшін көптеген туристік нысандардың болуы, өлкенің туристік тартымдылығы жағынан нысаның мүмкіндігі қаншалықты деңгейде екенің саралау қажет – бұл тек ескерткіштер, кесенелер мен ежелгі қалашықтар болмауы керек. Кәсіпкерлер мен туризм саласының мамандары туристік өнімдермен туристерді қызықтыратын жаңа нысандар жасауы керек, мұнда үлкен нәрсе ойлап табудың қажеті жоқ. Мысалы, антикварлық самоварлар, музыкалық аспаптар, қолөнер бұйымдарының жеке коллекцияларының көрмелері және т.б. Біз ынтымақтастыққа дайынбыз және ұсыныстарды күтеміз.» деп тұжырым жасаймыз.[4]

Осы тұжырымдамаға қатысты, Сарайшық қалашығын тарихи және мәдени маңызы бар туристік танымал нысанға айналдыру үшін, этноауыл кешенін ұйымдастыруға болады.

Соңғы жылдары этномәдени туризм ерекше өсуді көрсетті, өйткені туристер өздері баратын жерлерде адамдардың мәдениеті мен өмір салтын жақынырақ білуге тырысады. Туристердің қызығушылығы, атап айтқанда, мамандандырылған дәстүрлі бөлмелерге бағытталған. Бірегей архитектурасы бар дәстүрлі мәдени тұрғын үй әртүрлі ыңғайлылықтармен ұсынылатын ерекше қызмет. Туристік нарықтағы бұл тенденция туристердің қажеттіліктерін қанағаттандыру үшін жаңа мәдени өнімдерді әзірлеуге мүмкіндік берді.

Этноауыл осы қалашыққа жақын Сарайшық ауылында орналасқаны тиімді. Өйткені, ауылдық туризмді ілгерілету ауыл шаруашылығы өндірісін, ұлттық колоритін және аумақтың өзіндік ерекшелігін пайдалана отырып, инновациялық туристік өнімді құруға әбден ықпал етеді, жергілікті халық үшін экономикалық және әлеуметтік әсерге және жалпы ауылдық аумақтардың тұрақты дамуына кепілдік береді.

Атырау облысында жоғарыда көрсетілген мүмкіндіктерді қолдануға болатындығына онлайн-сауалнама нәтижесі арқылы көз жеткізсек болады. Сауалнама нәтижесіне сүйенетін болсақ, Атырау облысы халыққа табиғи-рекреациялық нысандарымен және мәдени-тарихи орындарымен танымал(Сурет 1).

Сурет 1 - Атырау облысы дегенде бірден не еске түседі?

Бұл тұжырымдама осы туризм түрлері негізінде Сарайшық қалашығы мен Индер көлі туристік нысандарын қандай идея негізінде болмасын дамытуға болатындығын дәлелдейді.

«Атырау облысы туризмін дамыту» PEST анализіне сүйенетін болсақ, жоғарыда айтылған мүмкіндіктерді пайдалануға әсер ететін факторларды анық көруге болады.Олар:

Саяси факторлар:

1. Барлық аумақтағы қолданылатын Қазақстан Республикасындағы туристік қызмет туралы Қазақстан Республикасының 2001 жылғы 13 маусымдағы N 211 Заңы. Осы Заң Қазақстан Республикасы экономикасының салаларының бірі ретінде туристік қызметтің құқықтық, экономикалық, әлеуметтік, ұйымдастырушылық негіздерін айқындайды;

2. Атырау облысының 2021-2025 жылдарға арналған әлеуметтік-экономикалық дамуының кешенді жоспары құрылды.

Экономикалық факторлар:

1. 2017 жылы жергілікті бюджеттен Визит-орталықтың жобалау-сметалық құжаттамасын әзірлеуге 43,6 млн теңге бөлінді [5].

2. «Атырау облысының 2021-2025 жылдарға арналған әлеуметтік-экономикалық дамуының кешенді жоспарына» сәйкес 338 жұмыс орнын құра отырып, жалпы сомасы 10,8 млрд теңгеге тоғыз инвестициялық жобаны іске асыру жоспарлануда [6].

Әлеуметтік факторлар:

1. 2022 ж. қаңтар-маусым айлары ішкі туризмі қызмет көрсетілген келушілер (резиденттер) саны- 54588, сыртқы туризм бойынша- 3153 адам [7].

2. Мәдениетке қызығушылығы жоғары саяхаттаушылар көп келеді.

Технологиялық факторлар:

1. Білім, көлік салаларда цифрландыру техникалары қолданылды. Бұл технологияларды туризм саласында қолдануды алдыға қойған жөн.

Алайда, қазіргі таңда облысты дамытуда бірқатар мәселелер туындап отыр. Олар: маректинг, нысанның әртүрлі салаларда танылмауы, сонымен қатар, гидтер мен инфрақұрылымның болмауы. Бұл мәселелерді қалай шешеміз?

Туристік ортаны брендинг ретінде ұсыну маңызы зор, оны әлеуметтік туристік орынға айналдыру үшін жақсы маркетингті талап етеді, ал маркетингтің салалары аясында жарнамалау әдісі ең танымал әдістердің бірі. Бұл аймақты туристік бренд ретінде қалай дамытамыз деген ой туындайды.

Қазіргі кезде танымал жүйелер арқылы жарнама жасау өте тиімді. Оларға: кино индустриясы, тикток- инстаграм желілері, телеграм секілді әлеуметтік желілерді жатқызамыз.

Атырау облысын 2 жақты танымал қылуды қарастыруға болады:

1. Кино индустриясы арқылы жарнама бұл қазіргі кезде жанама жарнамалау түріне жатқызылады десек те қателеспейміз, өткені көптеген жарыққа шығып жатқан кинофильмдер арқылы атақ жинап жатырған орындар аз емес. Біз Қазақстандық кино және бейнеклиптер арқылы бірнеше жерлерді брендинг ретінде жарнамалауымызға мүмкіндік бар. Мысалы кино индустрия арқылы йәгілі болған Алматы облысындағы көшпенділер қамалы 2005 жылы «Көшпенділер» фильмінің түсіріліміне орай салынған, сондай-ақ қазақ-француз киноиндустриясының ортақ туындысы болған фильм. Жастар арасында танымал Джах-Халиб әншісі, өз бейнежазбаларының бірін осы аймақта түсірген. Қамалды бір қарағанда Ұлы Жібек жолының бойында орналасқан керуен-сарайдың бірі екен деп таңдануға болады бейнежазбада ежелгі қазақ тұрмыс тіршілігін көрсете білген. Осылайша қазіргі кезде бұл орын, бейнежазба шыққаннан соң әлдеқайда әйгілі туристік орындар есебінде көп деген туристік кәсіпорындар туристік маршрут ұйымдастыруда.

2. 2023 жылдың ең мықты топ 3 тренді Tiktok пен Facebook, Инстаграмдағы REELS, желілері арқылы жарнамалау: бұл жарнама әдісін қазіргі кезде көп пайдалануда. Көру аудиториясына қол жеткізу постты көрген бірегей пайдаланушылар саны, мақсатты аудитория өлшемі 100% болатын болса, сол жарнаманы 1000 бірегей пайдаланушы қараса жарнама параметірлерінде 1200 адамға көрсететін етіп орнаттса онда 1000 адам / 1200 адам қараса онда 100% = 83% болса бұл дегеніміз нақты қамту 83% болды сол себепті жарнамалық науқан үшін жақсы көрсеткіш. Қолжетімділік көрсеткіші жарнамалық науқандардың тиімділігін бағалауға көмектеседі – ол жарнаманы қанша бірегей пайдаланушы көргенін көрсетеді. Олар неғұрлым көп болса, соғұрлым жарнама сәтті болады. Әрине, науқанды тек аудиторияның қол жетімділігі бойынша талдауға болмайды.

Қорытындылай келе, туристік классификация бойынша Атырау өлкесінде туризм саласын дамыту үшін қолайлы аудан ретінде толық қарастыруға мүмкіндік бар. Емдік-сауықтыру, мәдени-танымдық,  тарихи, [экологиялық](https://kk.wikipedia.org/wiki/%D0%AD%D0%BA%D0%BE%D0%BB%D0%BE%D0%B3%D0%B8%D1%8F%D0%BB%D1%8B%D2%9B_%D1%82%D1%83%D1%80%D0%B8%D0%B7%D0%BC" \o "Экологиялық туризм), рекреациялық туристік орындарының кездесуі оның көпқырлы дамыту стратегиясын алдыға қояды. Ұсынылған ойлар мен мүмкіндіктерді болашақта қолдана алсақ, аумақтың бәсекеге қабілеттілігін арттырамыз. Ал бәсекеге қабілеттілік аумақтың туризм саласында ғана емес, сонымен қатар экономикасында да ұмтылысын жоғарылатады.

**Қолданылған әдебиеттер тізімі:**

1. А.С.Кусков, Ю.А. Джаладян Основы туризма.Москва, 2015.С.28.
2. «Чудо натуры» Индерское озеро самосадочной поваренной соли и его окрестности - Атырау, 2018. С.5-10.
3. Глава 14. Богатый край Атырауская область Спецпроект Ia-centr.ru «Энциклопедия регионов Республики Казахстан» [Электронный ресурс] http://kazreg.ia-centr.ru/atyrauskaya (Дата обращения: 09.11.2022).
4. Что мешает развитию туризма в Атырау [Электронный ресурс] https://inbusiness.kz/ru/news/chto-meshaet-razvitiyu-turizma-v-atyrau (дата обращения: 04.10.2022) .
5. Развитие туризма в Атырауской области: на берегу Каспийского моря построят зону отдыха для детей[Электронный ресурс] https://kz.kursiv.media/2019-02-01/razvitie-turizma-v-atyrauskoy-oblasti-na-beregu-kaspiyskogo-morya/(дата обращения: 28.03.2022).
6. Девять инвестиционных проектов в сфере туризма реализуют в Атырау[Электронный ресурс] https://www.inform.kz/ru/devyat-investicionnyh-proektov-v-sfere-turizma-realizuyut-v-atyrau\_a3982233 (дата обращения: 28.03.2022).
7. Туризм статистикасы [Электронный ресурс] https://stat.gov.kz/official/industry/22/statistic/6(дата обращения: 28.03.2022).

**List of references:**

1. A.S.Kuskov, Yu.A. Jaladian Fundamentals of tourism. Moscow, 2015.P.28.
2. «Miracle of nature» Inder lake of self-seeding table salt and its surroundings - Atyrau, 2018. P.5-10.
3. Chapter 14. Rich region Atyrau region Special Project Ia-centr.ru «Encyclopedia of the regions of the Republic of Kazakhstan» [Electronic resource] http://kazreg.ia-centr.ru/atyrauskaya (Date of reference: 09.11.2022).
4. What hinders the development of tourism in Atyrau [Electronic resource] https://inbusiness.kz/ru/news/chto-meshaet-razvitiyu-turizma-v-atyrau (Date of reference: 04.10.2022).
5. Tourism development in Atyrau region: a recreation area for children will be built on the shore of the Caspian Sea [Electronic resource] <https://kz.kursiv.media/2019-02-01/razvitie-turizma-v-atyrauskoy-oblasti-na-beregu-kaspiyskogo-morya> (Date of reference:: : 28.03.2022).
6. Nine investment projects in the field of tourism are being implemented in Atyrau [Electronic resource] https://www.inform.kz/ru/devyat-investicionnyh-proektov-v-sfere-turizma-realizuyut-v-atyrau\_a3982233 (Date of reference: 28.03.2022).
7. Tourism statistics [Electronic resource] https://stat.gov.kz/official/industry/22/statistic/6 (Date of reference: 28.03.2022).